Úradný vestník L 055 , 24/02/2004 S. 0001 - 0013



Nariadenie Rady (ES) č. 314/2004 z 19. februára 2004 o určitých reštriktívnych opatreniach voči Zimbabwe RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej články 60 a 301, so zreteľom na spoločnú pozíciu Rady 2004/161/SZBP z 19. februára 2004 o obnovení reštriktívnych opatrení voči Zimbabwe [1], so zreteľom na návrh Komisie, keďže: (1) Prostredníctvom spoločnej pozície 2002/145/SZBP z 18. februára 2002 o reštriktívnych opatreniach voči Zimbabwe [2] vyjadrila Rada vážnu obavu s ohľadom na situáciu v Zimbabwe a najmä o vážne porušovanie ľudských práv vládou Zimbabwe, vrátane porušovania slobody názoru, združovania sa a pokojného zhromažďovania. S ohľadom na to Rada zaviedla určité reštriktívne opatrenia, ktoré podliehajú každoročnej revízii. Niektoré z reštriktívnych opatrení zavedených voči Zimbabwe boli zavedené na úrovni spoločenstva nariadením Rady (ES) č. 310/2002 [3]. Doba platnosti toho nariadenia bola predĺžená nariadením Rady (ES) č. 313/2003 [4] do 20. februára 2004. (2) Rada sa naďalej domnieva, že vláda Zimbabwe sa stále podieľa na vážnom porušovaní ľudských práv. Preto, pokým bude dochádzať k ich porušovaniu, považuje Rada za potrebné zachovať reštriktívne opatrenia voči vláde Zimbabwe a voči tým, ktorí nesú hlavnú zodpovednosť za také porušovanie. (3) Preto spoločná pozícia 2004/161/SZBP ustanovuje obnovenie reštriktívnych opatrení zavedených spoločnou pozíciou 2002/145/SZBP. (4) Reštriktívne opatrenia ustanovené spoločnou pozíciou 2004/161/SZBP zahŕňajú, okrem iného, zákaz technickej pomoci, financovania a finančnej pomoci súvisiacej s vojenskými činnosťami, zákaz vývozu vybavenia, ktoré by mohlo byť použité na vnútornú represiu, a zmrazenie finančných prostriedkov, finančných aktív a hospodárskych zdrojov členov vlády Zimbabwe a akýchkoľvek fyzických alebo právnických osôb, subjektov alebo orgánov, ktoré sú s nimi spojené. (5) Tieto opatrenia patria do rozsahu pôsobnosti zmluvy a preto, s cieľom vyhnúť sa akémukoľvek narušeniu hospodárskej súťaže, je potrebná legislatíva spoločenstva na ich vykonanie, a to s ohľadom na spoločenstvo. Na účely tohto nariadenia sa za územie spoločenstva považujú územia členských štátov, na ktoré sa vzťahuje zmluva, za podmienok uvedených v tej zmluve. (6) Je žiaduce zosúladiť so súčasnou praxou ustanovenia, ktoré sa týkajú zákazu technickej pomoci, financovania a finančnej pomoci súvisiacej s vojenskými činnosťami a tie, ktoré sa týkajú zmrazenia finančných prostriedkov, finančných aktív a hospodárskych zdrojov. (7) Toto nariadenie mení a dopĺňa a rozširuje reštriktívne opatrenia uvedené v nariadení (ES) č. 310/2002, ktoré by malo ihneď nahradiť po tom, ako uvedené nariadenie stratí účinnosť, PRIJALA TOTO NARIADENIE: Článok 1 Na účely tohto nariadenia sa uplatňujú tieto pojmy: a) "technická pomoc" znamená akúkoľvek technickú podporu súvisiacu s opravami, vývojom, výrobou, montážou, testovaním, údržbou alebo akúkoľvek inú technickú službu a môže byť napríklad vo forme inštrukcií, poradenstva, výcviku, prenosu pracovných vedomostí alebo zručností alebo konzultačných služieb; technická pomoc zahŕňa verbálne formy pomoci; b) "finančné prostriedky" znamenajú akékoľvek finančné aktíva a výhody, vrátane: i) hotovosti, šekov, peňažných pohľadávok, zmeniek, peňažných poukážok a ostatných platobných nástrojov; ii) vkladov vo finančných inštitúciách alebo iných subjektoch, zostatkov na účtoch, dlhov a dlhových cenných papierov; iii) verejne aj súkromne obchodovateľné cenné papiere a dlhové nástroje vrátane akcií a podielov, certifikátov predstavujúcich cenné papiere, dlhopisov, zmeniek, záruk, dlžobných úpisov a zmlúv o finančných derivátoch; iv) úrokov, dividend alebo iného príjmu alebo hodnoty pochádzajúcich z aktív alebo aktívami vytváraných; v) úverov, práva na započítanie pohľadávky, záruky, záruky plnenia alebo iné finančné záväzky; vi) akreditív, náložných listov, predajných účteniek; vii) dokumentov dokladujúcich úrok z finančných prostriedkov alebo finančných zdrojov; viii) akýkoľvek iný nástroj na financovanie vývozov; c) "zmrazenie finančných prostriedkov" znamená zabránenie akémukoľvek pohybu, prevodu, zmene, používaniu, prístupu k alebo nakladaniu s finančnými prostriedkami akýmkoľvek spôsobom, ktorý by mal za následok akúkoľvek zmenu ich objemu, výšky, polohy, vlastníctva, povahy, miesta určenia alebo inú zmenu, ktorá by umožnila použitie finančných prostriedkov, vrátane správy portfólia; d) "hospodárske zdroje" znamená akékoľvek aktíva, hmotné alebo nehmotné, hnuteľné alebo nehnuteľné, ktoré nie sú finančnými prostriedkami alebo môžu byť použité na získanie finančných prostriedkov, tovaru alebo služieb; e) "zmrazenie hospodárskych zdrojov" znamená zabránenie ich použitiu na získanie finančných prostriedkov, tovaru alebo služieb akýmkoľvek spôsobom vrátane ich predaja, prenájmu alebo ich založenia. Článok 2 Je zakázané: a) poskytovať, predávať, dodávať alebo prevádzať technickú pomoc súvisiacu s vojenskými činnosťami a s poskytovaním, výrobou, údržbou a použitím zbraní a súvisiacich materiálov všetkých druhov vrátane zbraní a streliva, vojenských vozidiel a vybavenia, polovojenského vybavenia a náhradných dielov pre uvedený tovar, priamo alebo nepriamo akejkoľvek osobe, subjektu alebo orgánu v Zimbabwe alebo na použitie v Zimbabwe; b) poskytovať financovanie alebo finančnú pomoc súvisiacu s vojenskými činnosťami, najmä vrátane grantov, pôžičiek a poistenia vývozných úverov, s cieľom akéhokoľvek predaja, dodávky, prevodu alebo vývozu zbraní a súvisiacich materiálov, priamo alebo nepriamo akejkoľvek osobe, subjektu alebo orgánu v Zimbabwe alebo na použitie v Zimbabwe; c) zúčastňovať sa, vedome a úmyselne, na činnostiach, ktorých cieľom alebo následkom je priama alebo nepriama podpora transakcií uvedených v písm. a) alebo b). Článok 3 Je zakázané: a) vedome a úmyselne poskytovať, predávať, dodávať, prevádzať alebo vyvážať, priamo alebo nepriamo, vybavenie, ktoré by mohlo byť použité na vnútornú represiu, uvedené v prílohe I, či už s pôvodom v spoločenstve, alebo nie, akejkoľvek fyzickej alebo právnickej osobe, subjektu alebo orgánu v Zimbabwe alebo na použitie Zimbabwe; b) poskytovať, predávať, dodávať alebo prevádzať, priamo alebo nepriamo, technickú pomoc týkajúcu sa vybavenia uvedeného v písmene a) akejkoľvek fyzickej alebo právnickej osobe, subjektu alebo orgánu v Zimbabwe alebo na použitie Zimbabwe; c) poskytovať, priamo alebo nepriamo, financovanie alebo finančnú pomoc v súvislosti s vybavením uvedeným v písmene a) akejkoľvek fyzickej alebo právnickej osobe, subjektu alebo orgánu v Zimbabwe alebo na použitie Zimbabwe; d) zúčastňovať sa, vedome a úmyselne, na činnostiach, ktorých predmetom alebo následkom je priama alebo nepriama podpora transakcií uvedených v písmene a), b) alebo c). Článok 4 1. Odlišne od článkov 2 a 3 môžu príslušné orgány členských štátov uvedené v prílohe II povoliť: a) poskytnutie financovania a finančnej pomoci a technickej pomoci v súvislosti s: i) vojenským vybavením, ktoré nemá smrtiace účinky a je určené výhradne na humanitárne alebo ochranné účely, alebo pre programy OSN, Európskej únie a spoločenstva na budovanie inštitúcií; ii) materiál určený pre operácie krízového riadenia Európskej únie a OSN; b) predaj, dodávku, prevod alebo vývoz vybavenia uvedeného v prílohe I určeného výhradne na humanitárne alebo ochranné účely a poskytnutie finančnej pomoci, financovania a technickej pomoci súvisiace s týmito transakciami. 2. Pre činnosti, ktoré sa už uskutočnili, nemôžu byť udelené žiadne povolenia. Článok 5 Články 2 a 3 sa nevzťahujú na ochranné odevy, vrátane nepriestrelných viest a vojenských prílb, dočasne vyvážané do Zimbabwe personálom OSN, personálom EÚ, spoločenstvom alebo jeho členskými štátmi, zástupcami médií a humanitárnymi a rozvojovými pracovníkmi a pridruženým personálom len na ich osobnú potrebu. Článok 6 1. Všetky finančné prostriedky a hospodárske zdroje, ktoré patria jednotlivým členom vlády Zimbabwe a akýmkoľvek fyzickým alebo právnickým osobám, subjektom alebo orgánom s nimi spojeným, ako je uvedené v prílohe III, sa zmrazujú. 2. Žiadne finančné prostriedky alebo hospodárske zdroje sa nedajú k dispozícii, priamo alebo nepriamo, fyzickým alebo právnickým osobám, subjektom alebo orgánom uvedeným v prílohe III alebo v ich prospech. 3. Vedomá a úmyselná účasť na činnostiach, ktorých predmetom alebo dôsledkom je priama alebo nepriama podpora transakcií uvedených v odsekoch 1 a 2, je zakázaná. Článok 7 1. Odlišne od článku môžu príslušné orgány členských štátov uvedené v prílohe II povoliť uvoľnenie niektorých zmrazených finančných prostriedkov alebo hospodárskych zdrojov alebo sprístupnenie niektorých zmrazených finančných prostriedkov alebo hospodárskych zdrojov za podmienok, ktoré považujú za primerané, po tom, ako sa presvedčia, že príslušné finančné prostriedky alebo hospodárske zdroje sú: a) potrebné na základné výdavky vrátane platieb za potraviny, nájom alebo hypotéku, lieky a liečebnú starostlivosť, dane, poistné a poplatky za verejné služby; b) určené výhradne na platby rozumných profesionálnych poplatkov a úhradu vzniknutých výdavkov spojených s poskytovaním právnych služieb; c) určené výhradne na úhradu poplatkov alebo servisných poplatkov za rutinné vlastnenie a udržiavanie zmrazených finančných prostriedkov alebo hospodárskych zdrojov; d) potrebné na mimoriadne výdavky za predpokladu, že príslušný orgán najmenej dva týždne pred povolením oznámil všetkým ostatným príslušným orgánom a Komisii dôvody, na základe ktorých sa domnieva, že by malo byť osobitné povolenie udelené. Predmetný príslušný orgán informuje príslušné orgány ostatných členských štátov a Komisiu o akomkoľvek povolení udelenom podľa tohto odseku. 2. Článok 6 ods. 2 sa nevzťahuje na pripísanie v prospech zmrazených účtov: a) úrokov alebo iných výnosov na tých účtoch alebo b) platieb dlžných na základe zmlúv, dohôd alebo záväzkov, ktoré boli uzatvorené alebo vznikli pred dátumom, ku ktorému sa tie účty stali predmetom úpravy nariadenia (ES) č. 310/2002 alebo tohto nariadenia, za predpokladu, že akýkoľvek taký úrok, iné výnosy alebo platby naďalej podliehajú článku 6 ods. 1. Článok 8 1. Bez toho, aby boli dotknuté pravidlá týkajúce sa podávania správ, dôvernosti a služobného tajomstva a ustanovenia článku 284 zmluvy, fyzické a právnické osoby, subjekty a orgány: a) ihneď poskytnú príslušným orgánom členských štátov uvedeným v prílohe II, v ktorých sa zdržiavajú alebo sú umiestnené, akékoľvek informácie, ktoré by uľahčili dodržiavanie tohto nariadenia, ako sú napríklad účty a sumy zmrazené v súlade s článkom 6, a odošlú také informácie priamo alebo prostredníctvom týchto príslušných orgánov Komisii; b) spolupracujú s príslušnými orgánmi uvedenými v prílohe II pri akomkoľvek overovaní týchto informácií. 2. Akékoľvek dodatočné informácie obdržané priamo Komisiou sú dané k dispozícii príslušným orgánom príslušných členských štátov. 3. Akékoľvek informácie poskytnuté alebo získané v súlade s týmto článkom sa používajú len na účely, na ktoré boli poskytnuté alebo získané. Článok 9 Zmrazenie finančných prostriedkov a hospodárskych zdrojov alebo odmietnutie sprístupnenia finančných prostriedkov, vykonané v dobrej viere na základe toho, že také konanie je v súlade s týmto nariadením, nespôsobí záväzok žiadneho druhu pre fyzickú alebo právnickú osobu alebo subjekt, ktorý ho zaviedol, alebo pre jeho riaditeľov alebo zamestnancov, ak sa nepreukáže, že finančné prostriedky a hospodárske zdroje boli zmrazené v dôsledku zanedbania. Článok 10 Komisia a členské štáty sa okamžite navzájom informujú o opatreniach prijatých podľa tohto nariadenia a navzájom si poskytnú akékoľvek iné príslušné informácie, ktoré majú k dispozícii v súvislosti s týmto nariadením, najmä informácie v súvislosti s problémami týkajúcimi sa porušovania a presadzovania a rozhodnutí vydaných vnútroštátnymi súdmi. Článok 11 Komisia je oprávnená: a) zmeniť a doplniť prílohu II na základe informácií poskytnutých členskými štátmi a b) zmeniť a doplniť prílohu III na základe rozhodnutí prijatých s ohľadom na prílohu k spoločnej pozícii 2004/161/SZBP. Článok 12 Členské štáty ustanovia pravidlá pre sankcie uplatniteľné v prípade porušení ustanovení tohto nariadenia a prijmú všetky opatrenia potrebné na zabezpečenie ich vykonávania. Ustanovené sankcie musia byť účinné, primerané a odradzujúce. Členské štáty oznámia tieto pravidlá Komisii bezodkladne po nadobudnutí účinnosti tohto nariadenia a oznámia jej akékoľvek následné zmeny a doplnenia. Článok 13 Toto nariadenie sa uplatňuje: a) v rámci územia spoločenstva vrátane jeho vzdušného priestoru; b) na palube akéhokoľvek lietadla alebo akéhokoľvek plavidla podliehajúceho právomoci členského štátu; c) na akúkoľvek osobu, ktorá je štátnym príslušníkom členského štátu, nech sa nachádza kdekoľvek; d) na akúkoľvek právnickú osobu, skupinu alebo subjekt založený alebo zriadený podľa práva členského štátu; e) na akúkoľvek právnickú osobu, skupinu alebo subjekt vykonávajúci podnikateľskú činnosť v rámci spoločenstva. Článok 14 Toto nariadenie nadobúda účinnosť 21. februára 2004. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 19. februára 2004 Za Radu Predseda M. McDowell [1] Ú. v. EÚ L 50, 20.2.2004, s. 66. [2] Ú. v. ES L 50, 21.2.2002, s. 1. Spoločná pozícia naposledy zmenená a doplnená spoločnou pozíciou 2003/115/SZBP (Ú. v. EÚ L 46, 20.2.2003, s. 30). [3] Ú. v. ES L 50, 20.2.2002, s. 4. Nariadenie naposledy zmenené a doplnené nariadením Komisie (ES) č. 743/2003 (Ú. v. EÚ L 106, 29.4.2003, s. 18). [4] Ú. v. EÚ L 46, 20.2.2003, s. 6. -------------------------------------------------- PRÍLOHA I Zoznam vybavenia, ktoré by mohlo byť použité na vnútornú represiu v zmysle článku 3 Uvedený zoznam neobsahuje výrobky, ktoré boli osobitne navrhnuté alebo upravené na vojenské účely. 1. Helmy poskytujúce balistickú ochranu, štíty používané pri nepokojoch a balistické štíty a ich špeciálne navrhnuté komponenty. 2. Špeciálne navrhnuté vybavenie na otlačky prstov. 3. Poháňané riadené svetlomety. 4. Stavebné zariadenia vybavené balistickou ochranou. 5. Lovecké nože. 6. Špeciálne navrhnuté výrobné vybavenia na výrobu strelných zbraní. 7. Vybavenie na ručné nabíjanie streliva. 8. Prístroje na odpočúvanie komunikácie. 9. Polovodičové optické detektory. 10. Zosilňovače jasu obrazu. 11. Teleskopické zameriavače zbraní. 12. Zbrane s hladkým vývrtom a súvisiace strelivo, iné ako tie osobitne zostrojené na vojenské účely, a ich osobitne zostrojené komponenty, okrem: - signálnych pištolí, - vzduchových zbraní a zbraní na nábojnice zostrojených ako priemyselné nástroje alebo humánne omračovače zvierat. 13. Simulátory na výcvik používania strelných zbraní a ich osobitne zostrojené alebo upravené komponenty a príslušenstvo. 14. Bomby a granáty, iné ako tie osobitne zostrojené na vojenské účely, a ich osobitne zostrojené komponenty. 15. Pancierové brnenie, iné ako tie vyrobené podľa vojenských noriem alebo špecifikácií, a ich osobitne zostrojené komponenty. 16. Úžitkové vozidlá s pohonom všetkých kolies použiteľné v teréne, ktoré boli vyrobené alebo vybavené balistickou ochranou, a profilový pancier pre také vozidlá. 17. Vodné delá a ich osobitne zostrojené alebo upravené komponenty. 18. Vozidlá vybavené vodným delom. 19. Vozidlá osobitne zostrojené alebo upravené tak, aby boli elektrifikované na chránenie hraníc, a ich komponenty osobitne zostrojené alebo upravené na ten účel. 20. Akustické prístroje označené výrobcom alebo dodávateľom ako vhodné na účely kontroly nepokojov a ich osobitne zostrojené komponenty. 21. Putá na nohy, skupinové reťaze, okovy a opasky s elektrickými šokmi, osobitne zostrojené na obmedzovanie ľudí. okrem: - pút, ktorých celková dĺžka vrátane reťaze pri uzamknutí nepresahuje 240 mm. 22. Prenosné prístroje zostrojené alebo upravené na účel kontroly nepokojov alebo sebaobranu aplikáciou zneškodňujúcej látky (ako napríklad slzný plyn alebo pepper spraye), ich osobitne zostrojené komponenty. 23. Prenosné prístroje zostrojené alebo upravené na účel kontroly nepokojov alebo sebaobranu aplikáciou elektrického šoku [vrátane elektrických obuškov, elektrických štítov, omračovacích zbraní a elektrické šípkové zbrane (taser)] a ich komponenty osobitne zostrojené alebo upravené na ten účel. 24. Elektronické vybavenie schopné odhaliť ukryté výbušniny a jeho osobitne zostrojené komponenty, okrem: - televízneho alebo röntgenového inšpekčného vybavenia. 25. Elektronické rušiace zariadenia, osobitne zostrojené na zabránenie výbuchu pomocou rádiového diaľkového ovládania alebo improvizovaných prístrojov a jeho osobitne zostrojené komponenty. 26. Zariadenia a prístroje osobitne zostrojené na spustenie výbuchu elektrickým alebo neelektrickým spôsobom vrátane palebných súprav, rozbušiek, zapaľovačov, zosilňovačov a detonačných šnúr a ich osobitne zostrojené komponenty, okrem: - tých osobitne zostrojených na osobitné obchodné použitie pozostávajúcich z ovládania alebo prevádzky prostredníctvom výbuchu iných zariadení alebo prístrojov, ktorých funkciou nie je tvorba výbuchu (napr. nafukovače vzduchových vankúšov áut, elektrické prepäťové poistky ovládačov hasiacich zariadení). 27. Zariadenia a prístroje zostrojené na likvidáciu výbušnín, okrem: - plášťov bômb, - kontajnerov zostrojených na ohýbanie predmetov, o ktorých sa vie alebo pri ktorých existuje podozrenie, že sú improvizované výbušné zariadenia. 28. Zariadenia na nočné videnie a termozobrazovacie zariadenia a zosilňovače jasu obrazu alebo ich senzory v tuhej fáze. 29. Osobitne navrhnutý software a potrebná technológia pre všetky uvedené položky. 30. Osobitne navrhnutý softvér a potrebná technológia pre všetky uvedené položky. 31. Výbušniny a tieto súvisiace látky: - amatol, - nitrocelulóza (obsahujúca viac ako 12,5 % dusíka), - nitroglykol, - pentaerytritol tetranitrát (PETN), - pikrylchlorid, - tinitorfenylmetylnitrmín (tetryl), - 2,4,6-trinitrotoluén (TNT). 32. Osobitne navrhnutý softvér a potrebná technológia pre všetky uvedené položky. -------------------------------------------------- PRÍLOHA II Zoznam príslušných orgánov uvedený v článkoch 4, 7 a 8 BELGICKO Service public fédéral des affaires étrangères, commerce extérieur et coopération au développement Egmont 1 Rue des Petits Carmes 19 B-1000 Bruxelles Direction générale des affaires bilatérales Service "Afrique du sud du Sahara" Téléphone (32-2) 501 85 77 Service des transports Téléphone (32-2) 501 37 62 Télécopieur (32-2) 501 88 27 Direction générale de la coordination et des affaires européennes Coordination de la politique commerciale Téléphone (32-2) 501 83 20 Service public fédéral de l'économie, des petites et moyennes entreprises, des classes moyennes et de l'énergie Direction générale du potentiel économique, service Licences Avenue du Général Leman 60 B-1040 Bruxelles Téléphone (32-2) 206 58 16/27 Télécopieur (32-2) 230 83 22 Service public fédéral des finances Administration de la Trésorerie Avenue des Arts 30 B-1040 Bruxelles Télécopieur (32-2) 233 74 65 Courriel: Quesfinvragen.tf@minfin.fed.be Brussels Hoofdstedelijk Gewest — Région de Bruxelles-Capitale Kabinet van de minister van Financiën, Begroting, Openbaar Ambt en Externe Betrekkingen van de Brusselse Hoofdstedelijke regering Kunstlaan 9 B-1210 Brussel Telefoon: (32-2) 209 28 25 Fax: (32-2) 209 28 12 Cabinet du ministre des finances, du budget, de la fonction publique et des relations extérieures du gouvernement de la Région de Bruxelles-Capitale Avenue des Arts 9 B-1210 Bruxelles Téléphone (32-2) 209 28 25 Télécopieur (32-2) 209 28 12 Région wallonne: Cabinet du ministre-président du gouvernement wallon Rue Mazy 25-27 B-5100 Jambes-Namur Téléphone (32-81) 33 12 11 Télécopieur (32-81) 33 13 13 Vlaams Gewest: Administratie Buitenlands Beleid Boudewijnlaan 30 B-1000 Brussel Tel.: (32-2) 553 59 28 Fax: (32-2) 553 60 37 DÁNSKO Erhvervs- og Boligstyrelsen Dahlerups Pakhus Langelinie Allé 17 DK-2100 København Ø Tlf. (45) 35 46 60 00 Fax: (45) 35 46 60 01 Udenrigsministeriet Asiatisk Plads 2 DK-1448 København K Tlf. (45) 33 92 00 00 Fax: (45) 32 54 05 33 Justitsministeriet Slotholmsgade 10 DK-1216 København K Tlf. (45) 33 92 33 40 Fax: (45) 33 93 35 10 NEMECKO Vo veciach financovania a finančnej pomoci: Deutsche Bundesbank Servicezentrum Finanzsanktionen Postfach D-80281 München Tel.: (49-89) 28 89 38 00 Fax: (49-89) 35 01 63 38 00 Vo veciach technickej pomoci a iných služieb: Bundesamt für Wirtschaft und Ausfuhrkontrolle (BAFA) Frankfurter Straße 29–35 D-65760 Eschborn Tel.: (49-61) 969 08-0 Fax: (49-61) 969 08-800 GRÉCKO Υπουργείο Εθνικήίς Oικονομίας Γενική Διεύθυνση Οικονομικής Πολιτικής Νίκης 5-7 GR-101 80 Αθήνα Τηλ: (0030-210) 333 27 81-2 Φαξ: (0030-210) 333 28 10, 333 27 93 MInistry of National Economy General Directorate of Economic Policy 5-7 Nikis St. GR-101 80 Athens Tel.: (0030-210) 333 27 81-2 Fax: (0030-210) 333 28 10, 333 27 93 Υπουργείο Εθνικήίς Oικονομίας Γενική Γραμματεία Διεθνών Οικονομικών Σχέσεων Γενική Διεύθυνση Σχεδτασμού και Διαχείρισης Πολιτικής Κορνάρου 1 GR-105 63 Aθήνα Τηλ: (0030-210) 333 27 81-2 Φαξ: (0030-21) 333 28 10, 333 27 93 Ministry of National Economy General Directorate for Policy Planning and Implementation 1, Kornarou St. GR-105 63 Athens Tel.: (0030-210) 333 27 81-2 Fax: (0030-210) 333 28 10, 333 27 93 ŠPANIELSKO Ministerio de Economía Dirección General de Comercio e Inversiones Paseo de la Castellana, 162 E-28046 Madrid Tel.: (34) 913 49 38 60 Fax: (34) 914 57 28 63 Dirección General del Tesoro y Política Financiera Subdirección General de Inspección y Control de Movimientos de Capitales Ministerio de Economía Paseo del Prado, 6 E-28014 Madrid Tel.: (34) 912 09 95 11 Fax: (34) 912 09 96 56 FRANCÚZSKO Ministère de l'économie, des finances et de l'industrie Direction générale des douanes et des droits indirects Cellule embargo — Bureau E2 Téléphone (33) 144 74 48 93 Télécopie (33) 144 74 48 97 Ministère de l'économie, des finances et de l'industrie Direction du Trésor Service des affaires européennes et internationals Sous-direction E 139 rue de Bercy F-75572 Paris Cedex 12 Téléphone (33) 144 87 17 17 Télécopieur (33) 153 18 36 15 Ministère des affaires étrangères Direction de la coopération européenne Sous-direction des relations extérieures de la Communauté Téléphone (33) 143 17 44 52 Télécopieur (33) 143 17 56 95 Direction générale des affaires politiques et de sécurité Service de la politique étrangère et de sécurité commune Téléphone (33) 143 17 45 16 Télécopieur (33) 143 17 45 84 ÍRSKO Central Bank of Ireland Financial Markets Department PO box 559 Dame Street Dublin 2 Ireland Tel.: (353-1) 671 66 66 Department of Foreign Affairs Bilateral Economic Relations Division 76-78 Harcourt Street Dublin 2 Ireland Tel.: (353-1) 408 24 92 Department of Enterprise, Trade and Employment Licensing Unit Earlsfort Centre Lower Hatch Street Dublin 2 Ireland Tel.: (353-1) 631 21 21 Fax: (353-1) 631 25 62 TALIANSKO Ministerio degli Affari esteri GDAS — Uff. II Roma Tel.: (39) 06 36 91 24 35 Fax: (39) 06 36 91 45 34 Ministerio delle Attività produttive Gabinetto del vice ministro per il Commercio estero Roma Tel.: (39) 06 59 64 75 47 Fax: (39) 06 59 64 74 94 Ministerio delle Infrastructure e dei trasporti Gabinetto del ministro Roma Tel.: (39) 06 44 26 73 75 Fax: (39) 06 44 26 73 70 LUXEMBURSKO Ministère des affaires étrangères Direction des relations économiques internationals 6 rue de la Congrégation L-1352 Luxembourg Téléphone (352) 478 23 46 Télécopieur (352) 22 20 48 Ministère des finances 3 rue de la Congrégation L-1352 Luxembourg Téléphone (352) 478 27 12 Télécopieur (352) 47 52 41 HOLANDSKO Ministerie van Buitenlandse Zaken Directie Verenigde Nates Afdeling Politieke Zaken 2594 AC Den Haag Nederland Tel.: (31-70) 348 42 06 Fax: (31-70) 348 67 49 Ministerie van Financiën Directie Financiële Markten, afdeling Integriteit Postbus 20201 2500 EE Den Haag Nederland Tel.: (31-70) 342 89 97 Fax: (31-70) 342 79 18 RAKÚSKO Bundesministerium für Wirtschaft und Arbeit Abteilung C/2/2 Stubenring 1 A-1010 Wien Tel.: (43-1) 711 00 Fax: (43-1) 711 00-8386 Österreichische Nationalbank Otto-Wagner-Platz 3 A-1090 Wien Tel.: (43-1) 404 20-431/404 20-0 Fax: (43-1) 404 20-7399 Bundesministerium für Inners Bundeskriminalamt Josef-Holaubek-Platz 1 A-1090 Wien Tel.: (43-1) 313 45-0 Fax: (43-1) 313 45-85290 PORTUGALSKO Ministério dos Negócios Estrangeiros Direcção-Geral dos Assuntos Multilaterais Largo do Rilvas Largo do Rilvas P-0350-179 Lisboa Tel.: (351-21) 394 60 72 Fax: (351-21) 394 60 73 Ministério das Finanças Direcção-Geral dos Assuntos Europeus e Relações Internacionais Avenida Infante D. Henrique 1, C- 2o P-1100 Lisboa Tel.: (351-1) 882 32 40/47 Fax: (351-1) 882 32 49 FÍNSKO Ulkoasiainministeriö/Utrikesministeriet PL/PB 176 FI-00161 Helsinki/Helsingfors P./Tel.: (358-9) 16 05 59 00 Faksi/Fax: (358-9) 16 05 57 07 Puolustusministeriö/Försvarsministeriet Eteläinen Makasiinikatu 8/Södra Magasinsgatan 8 FI-00131 Helsinki/Helsingfors PL/PB 31 P./Tel.: (358-9) 16 08 81 28 Faksi/Fax: (358-9) 16 08 81 11 ŠVÉDSKO Inspektionen för strategiska produkter (ISP) Box 70252 S-107 22 Stockholm Tfn (46-8) 406 31 00 Fax: (46-8) 20 31 00 Regeringskansliet Utrikesdepartementet Rättssekretariatet för EU-frågor Fredsgatan 6 S-103 39 Stockholm Tfn (46-8) 405 10 00 Fax: (46-8) 723 11 76 Finansinspektionen Box 7831 S-103 98 Stockholm Tfn (46-8) 787 80 00 Fax: (46-8) 24 13 35 SPOJENÉ KRÁĽOVSTVO Sanctions Licensing Unit Export Control Organisation Department of Trade and Industry 4 Abbey Orchard Street London SW1P 2HT United Kingdom Tel.: (44-207) 215 05 94 Fax: (44-207) 215 05 93 HM Treasury Financial Systems and International Standards 1 Horse Guards Road London SW1A 2HQ United Kingdom Tel.: (44-207) 270 59 77 Fax: (44-207) 270 54 30 Bank of England Financial Sanctions Unit Threadneedle Street London EC2R 8AH United Kingdom Tel.: (44-207) 601 46 07 Fax: (44207) 601 43 09 -------------------------------------------------- PRÍLOHA III Zoznam osôb uvedený v článku 6 1.Mugabe, Robert Gabriel | prezident, narodený 21. 2. 1924 | 2.Buka (alias Bhuka), Flora | minister štátu v kancelárii viceprezidenta (bývalý minister štátu pre program pozemkovej reformy v kancelárii prezidenta), narodený 25. 2. 1968 | 3.Bonyongwe, Happyton | generálny riaditeľ ústrednej spravodajskej organizácie, narodený 6.11.1960 | 4.Chapfika, David | námestník ministra financií a hospodárskeho rozvoja | 5.Charamba, George | stály sekretár ministerstva pre informácie a reklamu, narodený 4. 4. 1963 | 6.Charumbira, Fortune Zefanaya | námestník ministra pre samosprávu, verejné práce a štátne bývanie, narodený 10.6.1962 | 7.Chigwedere, Aeneas Soko | minister školstva, športu a kultúry, narodený 25. 11. 1939 | 8.Chihuri, Augustine | policajný komisár, narodený 10. 3. 1953 | 9.Chikowore, Enos C. | sekretár politického byra ZANU (PF) pre pôdu a opätovné osídlenie, narodený 1936 | 10.Chinamasa, Patrick Anthony | minister spravodlivosti, právnych a parlamentných vecí, narodený 25. 1. 1947 | 11.Chindori-Chininga, Edward Takaruza | bývalý minister pre baníctvo a rozvoj baníctva, narodený 14. 3. 1955 | 12.Chipanga, Tongesai Shadreck | námestník ministra vnútra | 13.Chiwenga, Constantine | veliteľ obranných síl Zimbabwe, generál (bývalý veliteľ armády, generálporučík), narodený 25. 8. 1956 | 14.Chiwewe, Willard | starší sekretár zodpovedný za osobitné záležitosti v kancelárii prezidenta (bývalý starší sekretár, ministerstvo zahraničných vecí), narodený 19. 3. 1949 | 15.Chombo, Ignatius Morgan Chiminya | minister pre samosprávu, verejné práce a štátne bývanie, narodený 1. 8. 1952 | 16.Dabengwa, Dumiso | starší člen komisie politického byra ZANU (PF), narodený 1939 | 17.Goche, Nicholas Tasunungurwa | minister štátu pre národnú bezpečnosť v kancelárii prezidenta (bývalý minister pre bezpečnosť), narodený 1. 8. 1946 | 18.Gula-Ndebele, Sobuza | predseda dozornej volebnej komisie | 19.Gumbo, Rugare Eleck Ngidi | minister štátu pre štátne podniky a poloúradné organizácie v kancelárii prezidenta (bývalý námestník ministra vnútra), narodený 8. 3. 1940 | 20.Hove, Richard | sekretár politického byra ZANU (PF) pre hospodárske záležitosti, narodený 1935 | 21.Hungwe, Josaya (alias Josiah) Dunira | guvernér provincie Masvingo, narodený 7. 11. 1935 | 22.Kangai, Kumbirai | člen komisie politického byra ZANU (PF), narodený 17. 2. 1938 | 23.Karimanzira, David Ishemunyoro Godi | sekretár politického byra ZANU pre financie, narodený 25. 5. 1947 | 24.Kasukuwere, Saviour | zástupca sekretára politického byra ZANU (PF) pre mládež, narodený 23. 10. 1970 | 25.Kuruneri, Christopher Tichaona | minister financií a hospodárskeho rozvoja (bývalý námestník ministra financií a hospodárskeho rozvoja), narodený 4. 4. 1949 | 26.Langa, Andrew | námestník ministra dopravy a komunikácií | 27.Lesabe, Thenjiwe V. | sekretár politického byra ZANU (PF) pre ženské otázky, narodený 1933 | 28.Machaya, Jason (alias Jaison) Max Kokerai | námestník ministra pre baníctvo a rozvoj baníctva, narodený 13. 6. 1952 | 29.Made, Joseph Mtakwese | minister poľnohospodárstva a vidieckeho rozvoja (bývalý minister pôdy, poľnohospodárstva a opätovného osídlenia vidieka), narodený 21. 11. 1954 | 30.Madzongwe, Edna (alias Edina) | zástupca sekretára politického byra ZANU (PF) pre výrobu a prácu, narodený 11. 7. 1943 | 31.Mahofa, Shuvai Ben | námestník ministra pre mládež, zrovnoprávnenie pohlaví a tvorbu zamestnanosti, narodený 4. 4. 1941 | 32.Mahoso, Tafataona | predseda, komisia pre informovanie médií | 33.Makoni, Simbarashe | zástupca sekretára politického byra ZANU (PF) pre hospodárske záležitosti (bývalý minister financií), narodený 22. 3. 1950 | 34.Malinga, Joshua | zástupca sekretára politického byra ZANU (PF) postihnutých a znevýhodnených, narodený 28. 4. 1944 | 35.Mangwana, Paul Munyaradzi | minister pre verejnú službu, prácu a sociálny blahobyt (bývalý minister štátu pre štátne podniky a poloúradné organizácie v kancelárii prezidenta), narodený 10. 8. 1961 | 36.Mangwende, Witness Pasichigare Madunda | guvernér provincie Harare (bývalý minister dopravy a komunikácií), narodený 15. 10. 1946 | 37.Manyika, Elliot Tapfumanei | minister bez kresla (bývalý minister pre mládež, zrovnoprávnenie pohlaví a tvorbu zamestnanosti), narodený 30.7.1955 | 38.Manyonda, Kenneth Vhundukai | námestník ministra priemyslu a medzinárodného obchodu, narodený 10. 8. 1934 | 39.Marumahoko, Rueben | námestník ministra energetiky a rozvoja energetických sietí, narodený 4. 4. 1948 | 40.Masawi, Ephrahim Sango | guvernér provincie Mashonaland Central | 41.Masuku, Angeline | guvernér provincie Matabeleland South [sekretár politického byra ZANU (PF) pre postihnutých a znevýhodnených], narodený 14. 10. 1936 | 42.Mathema, Cain | guvernér provincie Bulawayo | 43.Mathuthu, T. | zástupca sekretára politického byra ZANU (PF) pre dopravu a sociálny blahobyt | 44.Midzi, Amos Bernard (Mugenva) | minister pre baníctvo a rozvoj baníctva (bývalý minister energetiky a rozvoja energetických sietí), narodený 4. 7. 1952 | 45.Mnangagwa, Emmerson Dambudzo | hovorca parlamentu, narodený 15. 9. 1946 | 46.Mohadi, Kembo Campbell Dugishi | minister vnútra (bývalý námestník ministra pre samosprávu, verejné práce a štátne bývanie), narodený 15. 11. 1949 | 47.Moyo, Jonathan | minister štátu pre informácie a reklamu v kancelárii prezidenta, narodený 12. 1. 1957 | 48.Moyo, July Gabarari | minister energetiky a rozvoja energetických sietí (bývalý minister pre verejnú službu, prácu a sociálny blahobyt), narodený 7. 5. 1950 | 49.Moyo, Simon Khaya | zástupca sekretára politického byra ZANU (PF) pre právne záležitosti, narodený 1945 | 50.Mpofu, Obert Moses | guvernér provincie Matabeleland North [zástupca sekretára politického byra ZANU (PF) pre národnú bezpečnosť], narodený 12. 10. 1951 | 51.Msika, Joseph W. | viceprezident, narodený 6. 12. 1923 | 52.Msipa, Cephas George | guvernér provincie Midlands, narodený 7. 7. 1931 | 53.Muchena, Olivia Nyembesi (alias Nyembezi) | ministerka štátu pre vedu a technológiu v kancelárii prezidenta (bývalá ministerka štátu v kancelárii viceprezidenta Msika), narodená 18. 8. 1946 | 54.Muchinguri, Oppah Chamu Zvipange | sekretár politického byra ZANU (PF) pre zrovnoprávnenie pohlaví a kultúru, narodený 14. 12. 1958 | 55.Mudede, Tobaiwa (Tonneth) | vedúci civilného úradu, narodený 22. 12. 1942 | 56.Mudenge, Isack Stanilaus Gorerazvo | minister zahraničných vecí, narodený 17. 12. 1941 | 57.Mugabe, Grace | manželka Roberta Gabriela Mugabe, narodená 23. 7. 1965 | 58.Mugabe, Sabina | staršia členka komisie politického byra ZANU (PF), narodená 14. 10. 1934 | 59.Mujuru, Joyce Teurai Ropa | minister pre rozvoj vodných zdrojov a infraštruktúry (bývalý minister pre rozvoj vidieckych a vodných zdrojov), narodený 15. 4. 1955 | 60.Mujuru, Solomon T.R. | starší člen komisie politického byra ZANU (PF), narodený 1. 5. 1949 | 61.Mumbengegwi, Samuel Creighton | minister priemyslu a medzinárodného obchodu (bývalý minister vyššieho vzdelávania a technológie), narodený 23. 10. 1942 | 62.Murerwa, Herbert Muchemwa | minister vyššieho a terciárneho vzdelávania (bývalý minister financií a hospodárskeho rozvoja), narodený 31. 7. 1941 | 63.Mushohwe, Christopher Chindoti | minister dopravy a komunikácií (bývalý námestník ministra dopravy a komunikácií), narodený 6. 2. 1954 | 64.Mutasa, Didymus Noel Edwin | minister pre osobitné záležitosti v kancelárii prezidenta zodpovedný za protikorupčný a protimonopolný program [bývalý sekretár politického byra ZANU (PF) pre vonkajšie vzťahy], narodený 27. 7. 1935 | 65.Mutinhiri, Ambros (alias Ambrose) | minister pre mládež, zrovnoprávnenie pohlaví a tvorbu zamestnanosti, brigádny generál v zálohe | 66.Mutiwekuziva, Kenneth Kaparadza | námestník ministra pre rozvoj malých a stredných podnikov, narodený 27. 5. 1948 | 67.Muzenda, Tsitsi V. | starší člen komisie politického byra ZANU (PF), narodený 28. 10. 1922 | 68.Muzonzini, Elisha | brigádny generál (bývalý generálny riaditeľ ústrednej spravodajskej organizácie), narodený 24. 6. 1957 | 69.Ncube, Abedinico | námestník ministra zahraničných vecí, narodený 13. 10. 1954 | 70.Ndlovu, Naison K. | sekretár politického byra ZANU (PF) pre výrobu a prácu, narodený 22. 10. 1930 | 71.Ndlovu, Sikhanyiso | zástupca sekretára politického byra ZANU (PF)pre komisariát, narodený 20. 9. 1949 | 72.Nhema, Francis | minister životného prostredia a turistického ruchu, narodený 17. 4. 1959 | 73.Nkomo, John Landa | minister pre osobitné záležitosti v kancelárii prezidenta | 74.Nyambuya, Michael Reuben | generálporučík, guvernér provincie Manicaland | 75.Nyoni, Sithembiso Gile Glad | minister pre rozvoj malých a stredných podnikov (bývalý minister štátu pre neformálny sektor), narodený 20. 9. 1949 | 76.Parirenyatwa, David Pagwese | minister zdravia a blahobytu detí (bývalý námestník ministra), narodený 2. 8. 1950 | 77.Pote, Selina M. | zástupca sekretára politického byra ZANU (PF) pre zrovnoprávnenie pohlaví a kultúru | 78.Rusere, Tinos | námestník ministra pre rozvoj vodných zdrojov a infraštruktúry (bývalý námestník ministra pre rozvoj vidieckych a vodných zdrojov), narodený 10. 5. 1945 | 79.Sakupwanya, Stanley | zástupca sekretára politického byra ZANU (PF) pre zdravie a blahobyt detí | 80.Samkange, Nelson Tapera Crispen | guvernér provincie Mashonaland West | 81.Sekeramayi, Sydney (alias Sidney) Tigere | minister obrany, narodený 30. 3. 1944 | 82.Shamu, Webster | minister štátu pre zavádzanie politiky v kancelárii prezidenta, narodený 6. 6. 1945 | 83.Shamuyarira, Nathan Marwirakuwa | sekretár politického byra ZANU (PF) pre informácie a reklamu, narodený 29. 9. 1928 | 84.Shiri, Perence | maršal vzdušných síl, narodený 1. 11. 1955 | 85.Shumba, Isaiah Masvayamwando | námestník ministra školstva, športu a kultúry, narodený 3. 1. 1949 | 86.Sibanda, Jabulani | predseda, Národné združenie vojnových veteránov, narodený 31. 12. 1970 | 87.Sibanda, Misheck Julius Mpande | sekretár kabinetu (nástupca č. 93 Charles Utete), narodený 3. 5. 1949 | 88.Sibanda, Phillip Valerio (alias Valentine) | veliteľ národnej armády Zimbabwe, generálporučík, narodený 25. 8. 1956 | 89.Sikosana, Absolom | sekretár politického byra ZANU (PF) pre mládež | 90.Stamps, Timothy | poradca pre zdravie v kancelárii prezidenta, narodený 15. 10. 1936 | 91.Tawengwa, Solomon Chirume | zástupca sekretára politického byra ZANU (PF) pre financie, narodený 15. 6. 1940 | 92.Tungamirai, Josiah T. | minister štátu pre indigenáciu a splnomocnenie, maršal vzdušných síl v zálohe [bývalý sekretár politického byra ZANU (PF) pre splnomocnenie a indigenáciu], narodený 8. 10. 1948 | 93.Utete, Charles | predseda prezidentskej hodnotiacej komisie pre pôdu (bývalý sekretár kabinetu), narodený 30. 10. 1938 | 94.Zimonte, Paradzai | riaditeľ väzníc, narodený 4. 3. 1947 | 95.Zvinavashe, Vitalis | generál v zálohe (bývalý náčelník obrany), narodený 27. 9. 1943 | --------------------------------------------------